Ελληνική απογραφή 1861

Απογραφές Πληθυσμού← 18561861→ 1870
Η ελληνική απογραφή του 1861 ήταν η δέκατη πέμπτη επίσημη απογραφή του ελληνικού κράτους από ιδρύσεώς του. Αυτή ήταν και η πρώτη απογραφή κατά την οποία υιοθετήθηκαν μερικώς οι διεθνείς συστάσεις για τη διενέργεια απογραφών όπως αυτές διαμορφώθηκαν στα Διεθνή Στατιστικά συνέδρια των Βρυξελών (1853), του Παρισιού (1855) και της Βιέννης (1857).«Απογραφές»  - e-Demography Ήταν επίσης η πρώτη πλήρης απογραφή, αφού εκτός από δημογραφικά στοιχεία συλλέχθηκαν και στοιχεία για την γεωργία.«Η τριακοστή γενική απογραφή του ελληνικού πληθυσμού», εφ. ΗΜΕΡΗΣΙΑ, 14-05-2011. Η απογραφή δημοσιεύτηκε στην ελληνική και γαλλική γλώσσα, με τον σκοπό της μετάφρασης στα γαλλικά να είναι η γνωστοποίηση των στοιχείων της ελληνικής κοινωνίας στον έξω κόσμο καθώς και η πρόκληση ενδιαφέροντος των Ευρωπαίων διανοουμένων.

 Πληθυσμός στις διοικητικές ενότητες 
Την εποχή που διενεργήθηκε η απογραφή ίσχυε η διοικητική διαίρεση του 1845, ενώ η στα σύνορα του Ελληνικού Βασιλείου συμπεριλαμβανόταν μόνο η Πελοπόννησος, η Στερεά Ελλάδα, τα νησιά του Αργοσαρωνικού και οι Κυκλάδες. Τρία χρόνια μετά την απογραφή, το 1864, τα Επτάνησα θα παραχωρούνταν στο Βασίλειο της Ελλάδας από το Ηνωμένο Βασίλειο.Martin, F., Keltie, J. S.,  Renwick, I. P. A., Epstein M., Steinberg, S. H., Paxton, J., The Statesman's year-book, Λονδίνο 1866, σ. 308.

 Θέση  Νομός  Πληθυσμός  Έδρα 1  Αργολίδος και Κορινθίας  138.249  Επαρχία Ναυπλίας 2  Κυκλάδων  118.130  Επαρχία Σύρου 3  Μεσσηνίας  117.181  Επαρχία Τριφυλίας 4  Αττικής και Βοιωτίας  116.024  Επαρχία Αττικής 5  Αχαΐας και Ήλιδος  113.719  Επαρχία Πατρών 6  Λακωνίας  112.910  Επαρχία Λακεδαίμονος 7  Ακαρνανίας και Αιτωλίας  109.392  Επαρχία Βάλτου 8  Φθιώτιδος και Φωκίδος  102.291  Επαρχία Παρνασσίδας 9  Αρκαδίας  96.546  Επαρχία Μαντινείας 10  Ευβοίας  72.368  Επαρχία Χαλκίδας -  Βασίλειο της Ελλάδας  1.096.810  Αθήνα

 Κύρια Επαγγέλματα 
Η πλειοψηφία του ενεργού πληθυσμού ασχολούνταν, σύμφωνα με την απογραφή του 1861, με την γεωργία, πρωτίστως, και την κτηνοτροφία.
 Επάγγελμα  Απασχολούμενοι Γεωργοί   147.507Ποιμένες  38.935Βιομήχανοι  32.801Εργάτες  19.592Ναυτικοί του εμπορικού Ναυτικού  19.303Κτηματικοί  16.122Άνδρες Υπηρέτες  12.651Μικρέμποροι  9.452

 Θρήσκευμα 
Οι Χριστιανοί κάτοικοι στην απογραφή του 1861, συγκροτούν την απόλυτη πλειονότητα με τους ακόλουθους του Ορθόδοξου δόγματος να ανέρχονται στους 1.086.900, τους ακολούθους άλλων δογμάτων στους 9.358 και οι "αλλόθρησκοι" στους 552 κατοίκους.«Πολιτειογραφικαί πληροφορίαι περί Ελλάδος» στο: Εθνικόν Ημερολόγιον Βρετού, Τόμ. 9, Αρ. 1 (1869).

 Εθνικότητα 
Κατά την απογραφή του 1861 δύο ομάδες αναδείχθηκαν για τον ορισμό της εθνικότητας: Ημεδαποί και Αλλοδαποί. Η αναλογία δε είχε ως εξής: 1 περίπου αλλοδαπός επί 55 ημεδαπών. Συγκεκριμένα οι ημεδαποί αντιστοιχούσαν σε 1.076.907 και οι αλλοδαποί σε 19.992 απογραφόμενους.

 Παραπομπές 

 Εξωτερικοί σύνδεσμοι 

 Τα πλήρη αποτελέσματα της απογραφής του 1861 από το Γραφείο Δημοσίας Οικονομίας - Αρχείο ΕΛΣΤΑΤ.

1861